
VEIKLOS ORGANIZAVIMO SKYRIAUS VEIKLOS NUOSTATAI

I. BENDROSIOS NUOSTATOS
1. Viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus veiklos nuostatai (toliau – Nuostatai) nustato Veiklos organizavimo skyriaus (toliau – Skyrius) paskirtį, veiklos sritis, funkcijas, teises ir atsakomybę.
2. Skyrius yra IID struktūrinis padalinys, savo veikloje besivadovaujantis Lietuvos Respublikos ir Europos Sąjungos teisės aktais, IID įstatais, kitais IID vidaus teisės aktais ir šiais Nuostatais.
3. Skyriui vadovauja Skyriaus vadovas, tiesiogiai pavaldus ir atskaitingas IID direktoriui. Skyriaus darbuotojai yra tiesiogiai pavaldūs ir atskaitingi Skyriaus vadovui. Apskaitos specialistas finansinės apskaitos funkcijų vykdymo klausimais yra funkciškai pavaldus vyriausiajam finansininkui ir vykdo jo nurodymus.
II. SKYRIAUS PASKIRTIS IR VEIKLOS SRITYS
4. Skyriaus paskirtis – užtikrinti sklandų IID vidaus veiklos organizavimą ir koordinuoti bei vykdyti Skyriui priskirtas bendrąsias organizacijos valdymo funkcijas.
5. Skyrius vykdo veiklą šiose srityse:
5.1. strateginio planavimo;
5.2. personalo valdymo;
5.3. vidinės ir išorinės komunikacijos, visuomenės informavimo ir edukacijos;
5.4. finansinės apskaitos funkcijų vykdymo pagal kompetenciją;
5.5. IID tarybos, darbo grupių, posėdžių ir kitų susitikimų organizavimo;
5.6. biuro, turto, darbuotojų saugos ir bendrųjų reikalų administravimo;
5.7. viešųjų pirkimų;
5.8. dokumentų valdymo ir archyvavimo;
5.9. informacinių technologijų infrastruktūros ir informacinių sistemų administravimo bei plėtros.

III. SKYRIAUS FUNKCIJOS
Strateginis planavimas
6. organizuoja informacijos, reikalingos IID strateginiams veiklos planams rengti, surinkimą ir rengia šių planų projektus;
7. koordinuoja strateginių veiklos planų derinimą, atnaujinimą ir pateikimą tvirtinti;
8. organizuoja strateginio planavimo ir planų įgyvendinimo aptarimus, pagal kompetenciją teikia pasiūlymus dėl IID veiklos tobulinimo.
Personalo valdymas
9. organizuoja ir koordinuoja IID personalo valdymo procesus, įskaitant darbuotojų atranką, darbo santykių administravimą, pareigybių ir organizacinės struktūros valdymą, darbo apmokėjimo ir motyvavimo sistemą, darbuotojų mokymą ir kitus personalo valdymo procesus
10.  organizuoja darbuotojų atrankos, įdarbinimo, darbo sąlygų keitimo ir darbo santykių pasibaigimo procesus bei rengia su jais susijusius dokumentus;
11. tvarko personalo dokumentus ir darbuotojų asmens bylas, užtikrina jų tinkamą saugojimą ir perdavimą archyvui
12. koordinuoja struktūrinių padalinių veiklos nuostatų ir pareigybių aprašymų rengimą, peržiūrą bei atnaujinimą;
13. administruoja ir tobulina IID darbo apmokėjimo ir motyvavimo sistemą pagal kompetenciją;
14. organizuoja darbuotojų mokymą ir kvalifikacijos tobulinimą, administruoja darbo ir atostogų planavimo procesus;
15. konsultuoja vadovus ir darbuotojus personalo valdymo bei darbo santykių klausimais ir pagal kompetenciją užtikrina teisės aktuose nustatytų personalo patikimumo reikalavimų įgyvendinimą
Komunikacija, visuomenės informavimas ir edukacija
16. planuoja ir įgyvendina IID vidinę ir išorinę komunikaciją bei priemones IID ir indėlių bei įsipareigojimų investuotojams draudimo žinomumui didinti;
17.  rengia ir skelbia informaciją apie IID veiklą, rengia pranešimus, atsakymus žiniasklaidai ir kitą komunikacinę medžiagą;
18.  administruoja IID interneto svetainę, intranetą ir kitus komunikacijos kanalus, užtikrina juose skelbiamos informacijos aktualumą;
19.  stebi viešojoje erdvėje skelbiamą informaciją apie IID, ją vertina ir pagal poreikį organizuoja reagavimą į klaidinančią, netikslią ar kritinę informaciją;
20.  organizuoja edukacines veiklas, mokymus, konferencijas, kitus išorinius ir vidinius renginius;
21.  pagal kompetenciją bendradarbiauja su žiniasklaida, suinteresuotomis šalimis ir kitų valstybių analogiškomis institucijomis.
Finansinės apskaitos funkcijos
22. per IID ekspertą (apskaitos specialistą) vykdo IID ir jos administruojamų fondų finansinės apskaitos funkcijas pagal vyriausiojo finansininko nustatytas užduotis;
23. rengia ir teikia finansinius duomenis bei informaciją, reikalingą IID ir administruojamų fondų sąmatoms, planams, biudžetams, finansinėms ataskaitoms ir kitai atskaitomybei rengti. IID tarybos, darbo grupių ir susitikimų organizavimas
24. organizuoja ir techniškai aptarnauja IID tarybos, darbo grupių, posėdžius ir kitus susitikimus;
25.  pagal kompetenciją organizuoja darbotvarkių ir dokumentų parengimą, pateikimą, protokolavimą, pasirašymą, sprendimų perdavimą ir dokumentų saugojimą.
Biuro, turto ir bendrųjų reikalų administravimas
26. užtikrina sklandų kasdienį biuro darbą, patalpų, bendrojo naudojimo erdvių ir parkavimo vietų priežiūrą, darbuotojų aprūpinimą darbui reikalingomis priemonėmis;
27. organizuoja IID turto įsigijimą, priežiūrą, draudimą, remontą ir techninį aptarnavimą;
28. pagal kompetenciją organizuoja IID turto apskaitą, inventorizaciją, perdavimą naudotis, grąžinimą, nurašymą ir kitus su turto administravimu susijusius veiksmus, užtikrina turto apskaitai reikalingos informacijos pateikimą atsakingiems darbuotojams;
29. užtikrina tinkamą turto administravimo dokumentavimą ir racionalų turto naudojimą;
30. pagal kompetenciją organizuoja ir kontroliuoja darbuotojų saugos ir sveikatos, higienos bei priešgaisrinės saugos reikalavimų įgyvendinimą, įskaitant darbuotojų sveikatos patikrinimų organizavimą; kai pasitelkiami išorės paslaugų teikėjai, koordinuoja jų veiklą ir rekomendacijų įgyvendinimą.
Viešieji pirkimai
31.  organizuoja ir vykdo IID viešuosius pirkimus;
32.  koordinuoja viešųjų pirkimų procesą ir užtikrina jo dokumentų atitiktį teisės aktų bei IID vidaus teisės aktų reikalavimams.
Dokumentų valdymas
33.  organizuoja IID sekretoriato veiklą ir asmenų aptarnavimą pagal kompetenciją;
34. organizuoja gaunamų, siunčiamų ir vidaus dokumentų bei korespondencijos valdymą ir paskirstymą;
35.  rengia ir atnaujina IID dokumentacijos planą, organizuoja dokumentų saugojimą, archyvavimą ir naikinimą;
36. užtikrina sklandų dokumentų derinimo, tvirtinimo, pasirašymo, registravimo ir saugojimo procesą dokumentų valdymo sistemoje;
37.  pagal kompetenciją organizuoja įslaptintos informacijos gavimo, naudojimo, saugojimo ir naikinimo procesus.
Informacinės technologijos ir informacinės sistemos
38. organizuoja IID informacinių technologijų infrastruktūros, informacinių sistemų, programinės ir techninės įrangos veikimą bei priežiūrą;
39. koordinuoja informacinių sistemų, įskaitant dokumentų valdymo sistemą, administravimą, priežiūrą ir plėtrą, užtikrina, kad DVS naudotojų teisių ir procesų administravimą vykdytų personalo ir DVS specialistas, kasdienį dokumentų valdymą - veiklos koordinatorius, o techninį sistemos veikimą, integracijas ir infrastruktūrą - IT vyriausiasis ekspertas;
40. analizuoja informacinių sistemų ir IT sprendimų plėtros poreikius, koordinuoja reikalavimų parengimą, sprendimų diegimą ir testavimą;
41. organizuoja naudotojų IT pagalbą ir koordinuoja išorinių IT paslaugų teikėjų darbą;
42. pagal kompetenciją užtikrina prieigos valdymą, informacinių sistemų saugą, veiklos tęstinumą ir IT sprendimų atitiktį IID veiklos poreikiams; AIRVS nustatyta tvarka bendradarbiauja su IT saugos įgaliotiniu ir vykdo jo nurodymus, susijusius su IID IT infrastruktūra ir informacinėmis sistemomis.
Kitos funkcijos
43. pagal kompetenciją rengia ir teikia informaciją, duomenis, ataskaitas, pažymas ir kitus dokumentus IID vadovybei, struktūriniams padaliniams ir kitoms suinteresuotoms šalims;
44. rengia, peržiūri ir atnaujina Skyriaus veiklą bei Skyriaus administruojamus procesus reglamentuojančių IID vidaus teisės aktų projektus;
45. rengia atsakymus į pagal Skyriaus kompetenciją gautus paklausimus ir pretenzijas, konsultuoja IID darbuotojus, o draudimo sistemų dalyviams ir kitiems suinteresuotiems asmenims pagal IID nustatytą tvarką teikia suderintą informaciją;
46. pagal kompetenciją identifikuoja ir vertina su Skyriaus veikla susijusias finansines bei kitas rizikas pagal IID nustatytą metodiką atlieka pirminį jų vertinimą, teikia ARVS rizikų vertinimui reikalingą informaciją ir pasiūlymus dėl valdymo priemonių, įgyvendina bei stebi patvirtintas rizikų valdymo priemones
47. vykdo kitus IID direktoriaus pavedimus, susijusius su Skyriaus veiklos sritimis.
IV. SKYRIAUS TEISĖS IR ATSAKOMYBĖ
48. Skyrius, vykdydamas jam pavestas funkcijas, turi teisę:
47.1.  gauti iš IID struktūrinių padalinių ir darbuotojų informaciją, dokumentus ir kitus išteklius, reikalingus Skyriaus funkcijoms vykdyti;
47.2. pagal kompetenciją dalyvauti svarstant su Skyriaus veikla susijusius klausimus ir teikti pasiūlymus dėl IID veiklos, procesų, kontrolės ir rizikų valdymo tobulinimo;
47.3. naudotis IID informacinėmis sistemomis, duomenų bazėmis ir kitais informacijos šaltiniais, reikalingais funkcijoms vykdyti;
47.4. kelti Skyriaus darbuotojų kvalifikaciją ir kompetenciją pagal jų veiklos pobūdį.
48. Skyriaus vadovas ir darbuotojai pagal jiems priskirtas funkcijas atsako už tinkamą, kokybišką ir savalaikį Skyriaus funkcijų vykdymą teisės aktų ir IID vidaus teisės aktų nustatyta tvarka.
V. BAIGIAMOSIOS NUOSTATOS
49. Skyriaus darbuotojai su Nuostatais supažindinami IID nustatyta tvarka.
50. Nuostatai peržiūrimi ir prireikus atnaujinami pasikeitus Skyriaus funkcijoms, IID organizacinei struktūrai, veiklą reglamentuojantiems teisės aktams ar kitoms reikšmingoms aplinkybėms.
51. Už Nuostatų peržiūros ir atnaujinimo organizavimą atsakingas Skyriaus vadovas.

